Број: 02/4.01-4-011-1187/23

Датум: 21. јун 2023. године

На основу члана 50. Пословника Народне скупштине Републике Српске („Службени гласник Републике Српске“, број 66/20) Законодавни одбор подноси Народној скупштини

**И З В Ј Е Ш Т А Ј**

**о разматрању Приједлога закона о измјени Закона о објављивању закона и других прописа Републике Српске – по хитном поступку – приједлог народних посланика**

Законодавни одбор Народне скупштине Републике Српске одржао је сједницу 21. јуна 2023. године на којој је разматран Приједлог закона о измјени Закона о објављивању закона и других прописа Републике Српске – по хитном поступку – приједлог народних посланика.

Сједници су присуствовали Младен Илић, предсједник Одбора, Огњен Куљић, замјеник предсједника Одбора, Дамјан Шкипина, Срђан Мазалица, Драгомир Васић, Милан Касаповић, Небојша Вукановић и Небојша Пантић, чланови Одбора.

Сједници нису присуствовали Диана Чекић, Жељко Дубравац и Душица Шолаја, чланови Одбора.

Сједници су, такође, присуствовали акредитовани субјекти.

Образложење наведеног приједлога закона поднио је др Ненад Стевандић, предсједник Народне скупштине Републике Српске.

Након дискусије чланови Одбора су већином гласова заузели став да за Приједлог закона о измјени Закона о објављивању закона и других прописа Републике Српске – по хитном поступку – приједлог народних посланика постоје претпоставке за разматрање на Седмој посебној сједници Народне скупштине Републике Српске.

**ПРЕДСЈЕДНИК ОДБОРА**

***Младен Илић***